8-toji KUOPA — BALTIMORE, MD. 


Ši kuopa viena iš pirmųjų įstojo A.L.R.K. Moterų Sąjungon. Nors pir- 
mame seime, kuris įvyko 1915 m. Chicago, Illinois ir nedalyvavo, bet pa- 
siuntė sveikinimą ir auką. 

Nuo pat kuopos įsikūrimo visa širdimi ir visomis jėgomis dirbama. 
Visos narės, kiek kuri išgali, kiek sugeba kuopą ugdo, stiprina ir pasi- 
švesdamos atlieka daug kilnių darbų. 


9-toji KUOPA — ROCKFORD, ILL. 


Moterų Sąjungos 9-toji Kuopa įsteigta 1915 metais. Pirmas susirin- 
kimas buvo kovo 14 d, 

Pirmąją valdybą sudarė: dvasios vadas Kun. V. Taškūnas; pirmininkė 
Marijona Merčaitienė; vicepirmininkė Teofilė Miklienė; nut. rašt. Paulina 
Zubūtė; fin. rašt. Emilija Petrėnienė; ižd. Uršulė Pukelienė; iždo glob. 
Uršulė Adomaitienė ir Bronislova Kinderienė, 

Kuopą įsteigus buvo keturiolika narių, iš kurių Marcelė Sautelienė ir 
Valeria Kuncienė dar tebėra aktyvios kuopos narės. 

Rockford lietuvių kolonija, palyginus su kitomis lietuvių kolonijomis, 
maža. Dabar kuopa teturi 25 nares. Per metų eilę kuopa šelpė parapiją, 
mokyklą ir kitas katalikiškas įstaigas. 

Dabartinę kuopos valdybą sudaro: dvasios vadas Kun. J. Reikas; 
pirmininkė Ona Pilipaitienė; vicepirmininkė P. Kasputienė; fin. rašt. Ma- 
rijona Rimkienė; sekretorė Katarina Johnson; ižd. Ona Grubelienė. 


10-toj;i KUOPA — PHILADELPHIA, PA. 


Moterų Sąjungos 10 kuopa įsteigta klieriko I. Valančiūno 1915 m. 
birželio 27 d. 

Pirmąją kuopos valdybą sudarė: pirm. Ona Valančiūkė, vicepirm. Ona 
Guogaitė, nut. rašt. Juzefa Šefeltaitė, fin. rašt. Juzefa Butkiutė, ižd. Ju- 
lija Poškienė. 

Iš daugiausia pasidarbavusių narių buvo J. Šefeltaitė (mirė 1938 m. 
rugsėjo 21). 

Ona Unguraitė nuo 1917 m. eina raštininkės pareigas. Kuopa turi ir 
daugiau nenuilstamų darbininkių. 


ll-toji KUOPA — SELTZER, PA. 


Moterų Sąjungos 11-toji kuopa, Seltzer, Pa., įsteigta 1926 m., gegužės 
27 d. kun. J. Karalio, Varnagirienės ir Klimienės (visi iš Minersville, Pa.) 
pastangom. 

Kad ir nedidelė kuopa, bet daug naudos yra padarius parapijai, nema- 
žai yra rėmus aukomis Lietuvos ir Amerikos lietuvių visuomeninius ir 
kultūrinius reikalus. Kasmet kuopa užprašo šv. Mišias už gyvas ir miru- 
sias nares. 

12-toji KUOPA — BROOKLYN, N.Y. 


Aušros Vartų parapijos New Yorke 12 kuopa įsikūrė 1954 m. gruo- 
džio 12 dieną p. Galdikienės iniciatyva. Prisirašė 29 narės. Tą pačią dieną 
p-lės Vaišnoraitės bute padarytas susirinkimas ir išrinkta valdyba: pirmi- 
ninkė A. Kriaučeliūnienė, sekretorė V. Dėdinienė, iždininkė V. Rajec- 
kienė, korespondentė R. Kondrotienė. 

A. Kraučeliūnienei išvažiavus 1957 m., pirmininkės pareigas perėmė 
V. Dėdinienė. Jai pasitraukus 1960 m. išrinkta pirmininkė S. Kolesk, vice- 
pirmininkė O. Jurkienė, prot. sekretorė R. Kondrotienė, korespondentė F. 
Kondrotienė, iždininkė V. Rajeckienė. 

S. Kolesk išvažiavus į Conn. valstybę 1962 m. buvo perrinkta valdy- 
ba sekančiai: pirmininkė R. Kondrotienė, vicepirmininkė O. Jurkienė, prot. 
sekretorė F. Kondrotienė, iždininkė V. Baliūnienė, finansų sekretorė O. 
Raubienė, korespondentė J. Petrėnienė. 

Kuopos veikla: daromi susirinkimai mėnesio pirmą sekmadienį. Tu- 
rėjome 2 apskrities priėmimus su pietumis ir menine programa. Turėjom 
margučių popietę ir už gražiausius margučius buvo skirta premija. Prisi- 
dedam prie kiekvieno parapijos parengimo, darom lioterijas. 1962 m. suor- 
ganizuota tautinių šokių grupė iš 14 vaikų, kuriems vadovavo A. Šilei- 
kaitė, M. Galdikienės dėka yra įsteigtas jaunų moterų būrelis, kuris dabar 
veikia ruošdamas paskaitas apie vaikų auklėjimą ir sveikatą. Minim Mo- 
tinos dieną eidamos bendrai prie Šv. Komunijos, per pusryčius paskaitos 
motinoms ir meninė programa. Priklausom Katalikų Federacijai. 

Balfo vajaus metu talkininkaujame aukų rinkime. Tautos Fondui pa- 
aukojom $15.00. Taip pat A.R.K. Tarptautinei organizacijai. 

. Už mirusias nares užprašom šv. Mišias ir aplankom sergančias, Narių 
turim 18. Mūsų kuopa neskaitlinga, bet dirbam visos sutartinai. Daug pa- 
garbos užsipelnė šios mūsų narės: Ona Jurkienė, V. Rajeckienė, R. Kond- 
rotienė, O. Rugienė. Jos nuo pat įsikūrimo yra valdybos narės. Važiuoja 
į apskričių suvažiavimus dažniausia savo lėšomis. 


Moterų Sąjungos 12-toji kuopa, Brooklyn, N.Y. su dvasios vadu klebonu Gurinsku 
ir kunigu Kardu. 


